Source: http://www.finlex.fi/fi/laki/ajantasa/2001/20010950
Timestamp: 2016-09-30 08:19:21+00:00

Document:
Laki rekisteröidystä parisuhteesta 950/2001 - Ajantasainen lainsäädäntö - FINLEX ®
Olet tässä: Finlex › Lainsäädäntö › Ajantasainen lainsäädäntö › Vuosi 2001 › 9.11.2001/950 EtusivuLainsäädäntöOikeuskäytäntöViranomaisetValtiosopimuksetHallituksen esityksetJulkaisut
Kokeile myös tarkennettua hakua ja asiasanastoa. Katso ohjeet. Olet tässä: Finlex › Lainsäädäntö › Ajantasainen lainsäädäntö › Vuosi 2001 › 9.11.2001/950 Seurattu SDK 818/2016 saakka.
9.11.2001/950	Dokumentin versiot
Katso tekijänoikeudellinen huomautus käyttöehdoissa.Eduskunnan päätöksen mukaisesti säädetään:1 lukuParisuhteen rekisteröinti1 § (8.4.2016/250)1 § on kumottu L:lla 8.4.2016/250, joka tulee voimaan 1.3.2017. Aiempi sanamuoto kuuluu:1 §Kahden samaa sukupuolta olevan 18 vuotta täyttäneen henkilön parisuhde voidaan rekisteröidä siten kuin tässä laissa säädetään.2 § (8.4.2016/250)2 § on kumottu L:lla 8.4.2016/250, joka tulee voimaan 1.3.2017. Aiempi sanamuoto kuuluu:2 § (20.1.2012/24)Parisuhdetta ei saa rekisteröidä, jos:1) suhteen osapuoli on jo rekisteröidyssä parisuhteessa tai avioliitossa; tai2) suhteen osapuolet ovat toisiinsa nähden sellaisessa sukulaisuussuhteessa, joka avioliittolain (234/1929) 7, 9 tai 9 a §:n mukaan on avioliiton este.Oikeusministeriö voi myöntää luvan parisuhteen rekisteröintiin sukulaisuuteen perustuvasta rekisteröinnin esteestä huolimatta soveltaen vastaavasti, mitä luvan myöntämisestä säädetään avioliittolain 9 §:ssä.3 § (8.4.2016/250)3 § on kumottu L:lla 8.4.2016/250, joka tulee voimaan 1.3.2017. Aiempi sanamuoto kuuluu:3 §Maistraatti tutkii, ettei parisuhteen rekisteröinnille ole laissa säädettyä estettä. Rekisteröinnin esteiden tutkinnasta on muutoin voimassa, mitä avioliittolain 11–13 §:ssä säädetään avioliiton esteiden tutkinnasta.4 § (8.4.2016/250)4 § on kumottu L:lla 8.4.2016/250, joka tulee voimaan 1.3.2017. Aiempi sanamuoto kuuluu:4 §Parisuhteen rekisteröi siviilivihkimisen toimittamiseen oikeutettu viranomainen. Parisuhteen rekisteröimisen voi toimittaa myös se, jolle maistraatti on avioliittolain 17 a §:n 2 momentin nojalla myöntänyt vihkimisoikeuden. (29.8.2008/574)Parisuhdetta ei saa rekisteröidä, jos 1 momentissa tarkoitettu viranomainen tietää seikan, joka estää rekisteröinnin, tai jos hän toteaa, ettei osapuoli häiriintyneen mielentilansa vuoksi ilmeisesti kykene ymmärtämään asian merkitystä.Edellä 1 momentissa tarkoitetun viranomaisen on ennen parisuhteen rekisteröintiä varmistauduttava siitä, että rekisteröinnin esteet on tutkittu siten kuin 3 §:ssä säädetään. Jos esteiden tutkintaa koskevan todistuksen antamisesta on kulunut enemmän kuin neljä kuukautta, sen perusteella ei saa toimittaa rekisteröintiä.5 § (8.4.2016/250)5 § on kumottu L:lla 8.4.2016/250, joka tulee voimaan 1.3.2017. Aiempi sanamuoto kuuluu:5 §Parisuhde rekisteröidään siten, että parisuhteen osapuolet 4 §:n 1 momentissa tarkoitetun viranomaisen läsnä ollessa yhdessä allekirjoittavat rekisteröintiä tarkoittavan asiakirjan ja viranomainen samalla vahvistaa sen allekirjoituksellaan.5 a § (8.4.2016/250)5 a § on kumottu L:lla 8.4.2016/250, joka tulee voimaan 1.3.2017. Aiempi sanamuoto kuuluu:5 a § (29.8.2008/574)Parisuhteen rekisteröinnin esteiden tutkimisesta ja parisuhteen rekisteröinnistä sekä niihin liittyvistä todistuksista ei peritä maksuja. Parisuhteen rekisteröinnistä voidaan kuitenkin periä maksu ja matkakustannusten korvaus, jos parisuhteen osapuolet ja rekisteriviranomainen ovat sopineet, että 5 §:ssä tarkoitettu rekisteröinti suoritetaan muulloin kuin valtion virastojen aukiolosta annetun asetuksen (332/1994) 1 §:ssä tarkoitettuna aukioloaikana tai muualla kuin rekisteriviranomaisen toimitiloissa. Maksu ja korvaus matkakustannuksista voidaan periä myös, jos parisuhteen osapuolet ja avioliittolain 17 a §:n 2 momentissa tarkoitettu vihkijä ovat sopineet, että tämä toimittaa rekisteröinnin. Maksun ja korvauksen suuruudesta säädetään valtioneuvoston asetuksella valtion maksuperustelaissa (150/1992) säädettyjen perusteiden mukaan.6 § (8.4.2016/250)6 § on kumottu L:lla 8.4.2016/250, joka tulee voimaan 1.3.2017. Aiempi sanamuoto kuuluu:6 §Parisuhteen rekisteröinti on mitätön, jos se ei ole tapahtunut siten kuin 5 §:ssä säädetään tai jos parisuhdetta ei ole rekisteröinyt 4 §:n 1 momentissa tarkoitettu viranomainen.Tasavallan presidentti voi erittäin painavista syistä päättää, että rekisteröintiä, joka 1 momentin mukaan on mitätön, on kuitenkin pidettävä pätevänä. Tätä koskevan hakemuksen voi tehdä kumpikin parisuhteen osapuolista ja, jos jompikumpi on kuollut, hänen perillisensä.2 lukuRekisteröidyn parisuhteen purkaminen7 §Rekisteröity parisuhde purkautuu, kun parisuhteen toinen osapuoli kuolee tai julistetaan kuolleeksi taikka parisuhde puretaan tuomioistuimen päätöksellä.Rekisteröidyn parisuhteen purkamisesta on voimassa, mitä avioliittolaissa säädetään avioerosta.3 lukuParisuhteen rekisteröinnin oikeusvaikutukset8 §Parisuhteen rekisteröinnillä on samat oikeusvaikutukset kuin avioliiton solmimisella, jollei toisin säädetä.Rekisteröidyn parisuhteen purkautumisella on samat oikeusvaikutukset kuin avioliiton purkautumisella, jollei toisin säädetä.Laissa tai asetuksessa olevaa säännöstä, joka koskee avioliittoa, sovelletaan myös rekisteröityyn parisuhteeseen, jollei toisin säädetä.Laissa tai asetuksessa olevaa säännöstä, joka koskee aviopuolisoa, sovelletaan myös tässä laissa tarkoitetun parisuhteen osapuoleen, jollei toisin säädetä. (8.4.2016/250)L:lla 250/2016 muutettu 4 momentti tulee voimaan 1.3.2017. Aiempi sanamuoto kuuluu:Laissa tai asetuksessa olevaa säännöstä, joka koskee aviopuolisoa, sovelletaan myös tässä laissa tarkoitetun parisuhteen osapuoleen, jollei toisin säädetä. Osapuoliin, jotka aikovat rekisteröidä parisuhteensa, sovelletaan, mitä kihlakumppaneista säädetään, jollei toisin säädetä.9 § (29.5.2009/391)Rekisteröityyn parisuhteeseen ei sovelleta isyyslain (700/1975) säännöksiä isyyden toteamisesta avioliiton perusteella eikä muitakaan sellaisia säännöksiä, jotka koskevat aviopuolisoa yksinomaan hänen sukupuolensa perusteella.Rekisteröityyn parisuhteeseen ei sovelleta nimilain (694/1985) säännöksiä puolison sukunimestä eikä lapseksiottamisesta annetun lain (153/1985) säännöksiä, jotka koskevat puolison oikeutta ottaa ottolapsi. Parisuhteen osapuoli voi kuitenkin ottaa ottolapsekseen parisuhteen toisen osapuolen lapsen. Tällaiseen lapseksiottamiseen sovelletaan, mitä lapseksiottamisesta annetussa laissa säädetään lapseksiottamisen edellytyksistä ja oikeusvaikutuksista silloin, kun lapseksiotettava on lapseksiottajan puolison lapsi.Rekisteröidyn parisuhteen osapuoleen, joka on rekisteröidyn parisuhteen aikana yksin ottanut ottolapsekseen parisuhteen toisen osapuolen lapsen, ei sovelleta, mitä uskonnonvapauslain (453/2003) 3 §:ssä säädetään äidistä ja mitä kotikuntalain (201/1994) 6 a §:ssä säädetään äidistä ja isästä.Ks. kuitenkin NimiL 694/1985 10 § 3 k. ja Suomen perustusL 731/1999 6 §. L lapseksiottamisesta 153/1985 on kumottu AdoptioL:lla 22/2012. IsyysL 700/1975 on kumottu IsyysL:lla 11/2015.4 lukuKansainvälisen yksityisoikeuden alaan kuuluvia säännöksiä10 § (8.4.2016/250)10 § on kumottu L:lla 8.4.2016/250, joka tulee voimaan 1.3.2017. Aiempi sanamuoto kuuluu:10 §Parisuhde voidaan rekisteröidä Suomessa ainoastaan, jos:1) ainakin toinen parisuhteen osapuolista on Suomen kansalainen ja hänellä on asuinpaikka Suomessa; tai2) kummallakin osapuolella on rekisteröintiä välittömästi edeltäneen kahden vuoden ajan ollut asuinpaikka Suomessa.Suomen kansalaisuuteen rinnastetaan 1 momenttia sovellettaessa kansalaisuus sellaisessa vieraassa valtiossa, jonka lainsäädäntö antaa mahdollisuuden parisuhteen rekisteröintiin pääasiallisesti samanlaisin oikeusvaikutuksin kuin tässä laissa säädetään. Tällaisista valtioista ilmoitetaan valtioneuvoston asetuksella.11 § (8.4.2016/250)11 § on kumottu L:lla 8.4.2016/250, joka tulee voimaan 1.3.2017. Aiempi sanamuoto kuuluu:11 §Oikeus parisuhteen rekisteröintiin Suomen viranomaisen edessä määräytyy Suomen lain mukaan.12 §Kahden samaa sukupuolta olevan rekisteröity parisuhde, joka on rekisteröity vieraassa valtiossa, on pätevä Suomessa, jos se on pätevä siinä valtiossa, jossa rekisteröinti toimitettiin.13 § (13.12.2001/1229)Rekisteröidyn parisuhteen purkamista koskeva asia voidaan tutkia Suomessa, jos:1) parisuhteen rekisteröinti on toimitettu Suomessa; tai2) parisuhteen osapuolella on sellainen liittymä Suomeen, että Suomen tuomioistuin olisi toimivaltainen avioeroasiassa siten kuin avioliittolain 119 §:ssä säädetään.14 § (13.12.2001/1229)Vieraassa valtiossa annetun rekisteröidyn parisuhteen purkamista koskevan päätöksen pätevyyteen sovelletaan, mitä avioliittolain 121 ja 122 §:ssä säädetään vieraassa valtiossa annetun avioliiton purkamista koskevan päätöksen pätevyydestä Suomessa.15 §Siitä poiketen, mitä 8 §:ssä säädetään parisuhteen rekisteröinnin oikeusvaikutuksista, rekisteröityyn parisuhteeseen ei sovelleta avioliittoa, lapseksiottamista ja holhousta koskevia kansainvälis-yksityisoikeudellisia määräyksiä sisältävää Suomen, Islannin, Norjan, Ruotsin ja Tanskan kesken Tukholmassa tehtyä sopimusta (SopS 20/1931) eikä sopimuksen hyväksymisestä sekä sanotun sopimuksen täytäntöönpanosta annettua lakia (413/1931).5 lukuErinäisiä säännöksiä16 § (8.4.2016/250)16 § on kumottu L:lla 8.4.2016/250, joka tulee voimaan 1.3.2017. Aiempi sanamuoto kuuluu:16 §Tarkempia säännöksiä tämän lain täytäntöönpanosta annetaan tarvittaessa valtioneuvoston asetuksella.17 §Tämä laki tulee voimaan 1 päivänä maaliskuuta 2002.HE 200/2000, LaVM 15/2001, EV 95/2001Muutossäädösten voimaantulo ja soveltaminen:13.12.2001/1229:Tämä laki tulee voimaan 1 päivänä maaliskuuta 2002.HE 44/2001, LaVM 20/2001, EV 120/20014.2.2005/59:Tämä laki tulee voimaan 1 päivänä toukokuuta 2005.HE 123/2004, HaVM 25/2004, EV 235/200429.8.2008/574:Tämä laki tulee voimaan 1 päivänä lokakuuta 2008.HE 14/2008, LaVM 5/2008, EV 70/200829.5.2009/391:Tämä laki tulee voimaan 1 päivänä syyskuuta 2009.Jo ennen lain voimaantuloa voidaan antaa ottolapsineuvontaa siinä tarkoituksessa, että rekisteröidyn parisuhteen osapuoli ottaa ottolapseksi parisuhteen toisen osapuolen lapsen.Jos lapseksiottamisen vahvistamista koskeva asia pannaan vireille tuomioistuimessa kolmen vuoden kuluessa tämän lain voimaantulosta, rekisteröidyn parisuhteen osapuoliin rinnastetaan tätä lakia sovellettaessa henkilöt, joiden rekisteröity parisuhde on ennen lain voimaantuloa purettu tuomioistuimen päätöksellä. Tällaisessa tapauksessa lapseksiottamisen vahvistaminen edellyttää sen lisäksi, mitä 9 §:n 2 momentista seuraa, että lapseksiottaja on rekisteröidyn parisuhteen aikana osallistunut lapsen hoitoon ja kasvatukseen.HE 198/2008, LaVM 5/2009, EV 51/200920.1.2012/24:Tämä laki tulee voimaan 1 päivänä heinäkuuta 2012.Jos parisuhteen rekisteröinti toimitetaan rekisteröinnin esteiden tutkinnasta ennen tämän lain voimaantuloa annetun todistuksen perusteella, rekisteröinnin esteisiin sovelletaan tämän lain voimaan tullessa voimassa olleita säännöksiä.HE 47/2011, LaVM 9/2011, EV 84/20118.4.2016/250:Tämä laki tulee voimaan 1 päivänä maaliskuuta 2017.Parisuhteen rekisteröinnin mitättömyyteen ja pätevänä pitämiseen sovelletaan edelleen, mitä tällä lailla kumotussa 6 §:ssä säädettiin.Tämän lain voimaan tullessa vireillä olevaan parisuhteen rekisteröintiin sovelletaan tämän lain voimaan tullessa voimassa olleita säännöksiä.Ennen tämän lain voimaantuloa suoritetusta parisuhteen rekisteröinnin esteiden tutkinnasta annettu todistus rinnastetaan avioliittolain nojalla esteiden tutkinnasta vihkimistä varten annettuun todistukseen.HE 65/2015, LaVM 7/2015, EV 1/2016
9.11.2001/950
1 luku - Parisuhteen rekisteröinti1 § 1 §2 § 2 § 3 § 3 §4 § 4 §5 § 5 §5 a § 5 a § 6 § 6 §2 luku - Rekisteröidyn parisuhteen purkaminen7 §3 luku - Parisuhteen rekisteröinnin oikeusvaikutukset8 §9 § 4 luku - Kansainvälisen yksityisoikeuden alaan kuuluvia säännöksiä10 § 10 §11 § 11 §12 §13 § 14 § 15 §5 luku - Erinäisiä säännöksiä16 § 16 §17 §Muutossäädösten voimaantulo ja soveltaminen:13.12.2001/1229:4.2.2005/59:29.8.2008/574:29.5.2009/391:20.1.2012/24:8.4.2016/250:
Olet tässä: Finlex › Lainsäädäntö › Ajantasainen lainsäädäntö › Vuosi 2001 › 9.11.2001/950 Lainsäädäntö

References: § 3
 tuomioistuin 
 § 1
 §2
 § 2
 § 3
 § 3
 §4
 § 4
 §5
 § 5
 §5
 § 5
 § 6
 § 6
 §2
 §3
 §9
 § 4
 § 10
 §11
 § 11
 §12
 §13
 § 14
 § 15
 §5
 § 16
 §17